Jupiterissa näkyy suuri punainen pilkku vasemmalla. Musta pyöreä pilkku on erään Jupiterin suuren kuun varjo.
Jupiterin Suuri punainen pilkku Voyager 1 -avaruusluotaimen kuvaamana vuonna 1979.
Punainen pilkku läheltä.
Punaisen pilkun yksityiskohtia lähikuvassa, väärävärikuvana.
**Jupiterin suuri punainen pilkku** on soikiomainen, valtava pysyvä pyörremyrsky planeett Jupiterissa. Pilkun koko on noin 30 000 × 14 000 km ja se on pidempi leveysasteiden suunnassa. Pilkun pilvet ovat huomattavasti korkeammalla ja kylmempiä kuin monet muut Jupiterin pilvet.

Suuren punaisen pilkun ominaisuudet
-----------------------------------

Jupiteri suuri punainen pilkku havaittiin jo vuonna 1664, jolloin brittiläinen fyysikko Robert Hooke näki Jupiterissa punaisen läiskän. On epäselvää, näkikö Hooke juuri Suuren punaisen pilkun vai mahdollisesti Jupiterin Callisto-kuun varjon Jupiterin pintaa vasten. Seuraavana vuonna suuren punaisen pilkun olemassaolo joka tapauksessa varmistettiin Giovanni Cassinin myötä.  Se sijaitsee planeetan eteläisellä pallopuoliskolla ja on 30 000 km pitkä ja noin 14 000 km leveä.

Pilkun pilvet ovat noin 8 km ympäröiviä pilviä korkeampia.

Pilkun ulkoreunalla aine kiertää täyden kierroksen 4–6 päivässä, keskiosassa liike on lähes satunnaista.

Punaisen värin syy
------------------

Pilkun punainen väri johtuu siitä, että sen alueella ammoniakkipilvet nousevat normaalia korkeammalle. Siellä ylemmässä kaasukehässä on vyöhyke jossa auringonvalo synnyttää metaanista asetyleeniä. Asetyleeni reagoi auringon säteilyn vaikutuksesta ammoniakin tai ammonium-hydrosulfidin kanssa. Reaktiotuotteet ajautuvat virtausten mukana alemmaksi. Siellä ne muiden yhdisteiden kanssa kanssa reagoidessaan synnyttävät punaisen värin tuottavia yhdisteitä. Nämä ovat luultavasti toliineja.

Suuren punaisen pilkun kehitys
------------------------------

Pilkun koko on pienentynyt 15 prosenttia vuosien 1996 ja 2006 välisenä aikana.

Jupiterin muut pilkut
---------------------

Jupiterissa on nähty myös ruskeita, valkeita ja punaisia soikioita, jotka ovat Suurta Punaista pilkkua lyhytikäisempiä. Vuonna 2000 Jupiteriin syntyi yhdistymällä kolmesta suuresta valkeasta soikiopilkusta Pieni punainen pilkku, joka on näyttänyt voimistuvan jatkuvasti. Kolmas suurehko pilkku havaittiin vuonna 2006.

Lähteet
-------

1. ↑  Ben Evans ja David Michael Harland: *NASA's Voyager missions: exploring the outer solar system and beyond*, s. 95. Springer, 2004. ISBN 9781852337452. (englanniksi)
2. ↑  Markku Poutanen & Heikki Oja: "Jättiläisplaneetta Jupiter", *Aurinkokuntamme*, s. 77. Tähtitieteellinen yhdystys Ursa, 1990.
3. ↑  Wirtanen, P.C.: Tietolaatikko: Punaisen pilkun pysyvyys *Zeniitti 3/2022*. Viitattu 8.4.2023.
4. ↑  Jupiter's Great Red Spot NASA/JPL/University of Arizona – Hayden Planetarium. Viitattu 7.3.2013.
5. ↑  The Great Red Spot *Astronomy: The Solar System*. University of Tennessee. Viitattu 7.3.2013.
6. ↑  Jupiter Solar Views. Viitattu 29.6.2007. (englanniksi)
7. ↑  

	1. author.fullName}: We may know why Jupiter's Great Red Spot is red instead of white *New Scientist*. Viitattu 21.9.2023. (englanniksi)
8. ↑  Don’t miss Jupiter’s ‘unravelling’ Great Red Spot – Astronomy Now *astronomynow.com*. Viitattu 21.9.2023. (englanniksi)
9. ↑  Jupiter's stormy Great Red Spot is shrinking *CNN*.  2009. Viitattu 7.3.2013.
10. ↑
11. ↑  New Red Spot Appears on Jupiter *Hubble site*. Viitattu 7.3.2013.

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Jupiterin suuri punainen pilkku**.
* Computer Simulation Suggests Mechanisms The Drive Jovian Jet Space Daily
* Vorticity (Arkistoitu – Internet Archive)